#####  ÚSTAVNOPRÁVNY VÝBOR

**NÁRODNEJ RADY SLOVENSKEJ REPUBLIKY**

 91. schôdza

Číslo: 1470/2009

731

**U z n e s e n i e**

 **Ústavnoprávneho výboru Národnej rady Slovenskej republiky**

 **zo 14. októbra 2009**

 **Ústavnoprávny výbor Národnej rady Slovenskej republiky**

 prerokoval vládny návrh zákona, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov a o doplnení niektorých zákonov (tlač 1196) a

 **A. s ú h l a s í**

 s vládnym návrhom zákona, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov a o doplnení niektorých zákonov (tlač 1196);

# B. o d p o r ú č a

 Národnej rade Slovenskej republiky

 vládny návrh zákona, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov a o doplnení niektorých zákonov (tlač 1196) **schváliť** so zmenami a doplnkami uvedenými v prílohe tohto uznesenia;

####  C. u k l a d á

 predsedovi výboru

 predložiť stanovisko výboru k uvedenému návrhu zákona predsedovi gestorského výboru - Výboru Národnej rady Slovenskej republiky pre financie, rozpočet a menu.

 Peter Miššík podpredseda výboru

overovatelia výboru:

Gábor Gál

Jana Laššáková

## P r í l o h a

**k uzneseniu Ústavnoprávneho**

**výboru Národnej rady SR č. 731**

**zo 14. októbra 2009**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

## Pozmeňujúce a doplňujúce návrhy

**k vládnemu návrhu zákona, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov a o doplnení niektorých zákonov (tlač 1196)**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

1. V článku I  19. bode v § 22 ods. 13 prvej vete sa slová „majetku štátu, obce alebo vyššieho územného celku“ nahrádzajú slovami „majetku štátu, majetku obce alebo majetku vyššieho územného celku“.

Ide o legislatívno-technickú pripomienku, ktorou sa spresňuje znenie v súlade s čl. 4 ods. 3 Legislatívnych pravidiel tvorby zákonov č. 19/1997 Z. z. a neznamená vecnú zmenu.

2. V článku I 40. bode v § 52i ods. 2 a 3 sa slovo „vyhlásenia“ nahrádza slovom „vyhlásenie“.

Ide o gramatickú úpravu textu.

3. V čl. III 8. bode sa v poznámke pod čiarou k odkazu 22a za slová v zátvorke „Mimoriadne vydanie Ú. v. EÚ, kap. 13/zv. 29“ vkladá bodkočiarka a slová „Ú. v. ES L 243, 11.9.2002“.

 Ide o legislatívno-technickú úpravu v zmysle zaužívanej praxe.

4. V čl. IV  1. bode v § 2 ods. 14 sa za slovo „zaisťovne“ vkladá čiarka (zaisťovne,).

Ide o gramatickú úpravu textu, ktorým sa dopĺňa ďalší subjekt – zdravotná poisťovňa.

1. V čl. IV 5. bod znie:

 „5. V § 3 odsek 7 znie:

„(7) Podmienky podľa odseku 1 písm. a) až f), odseku 5 písm. a) a b) a odseku 6 písm. a) a b) musia byť splnené pred prihlásením sa na audítorskú skúšku alebo na skúšku spôsobilosti.“.“.

Podmienka v odseku 1 písm. g), v odseku 5 písm. c) a v odseku 6 písm. c) je samotné zloženie audítorskej skúšky alebo skúšky spôsobilosti.

1. V čl. IV v 21. bode sa slová „§ 3 ods. 11“ nahrádzajú slovami „§3 ods. 12“.

 Vložením nového odseku 6 v § 3 sa odsek 11 prečísluje na odsek 12.

1. V čl. IV sa za 5. bod sa vkladá nový 6. bod, ktorý znie:

„6. V § 4 ods. 1 písm. a) sa slová „§ 3 ods. 1 alebo 5“ nahrádzajú slovami „§ 3 ods. 1, 5 alebo 6“.“.

Nasledujúce body sa prečíslujú.

 Úprava je potrebná vzhľadom na vloženie nového odseku 6 v § 3.